CELEX: 32021D0812(01)
Language: da
Date: 2021-08-11 00:00:00
Title: Kommissionens afgørelse af 11. august 2021 om nedsættelse af Kommissionens Ekspertgruppe for Statistik over Plastemballageaffald 2021/C 324/05

12.8.2021   
               
               
                  DA
               
               
                  Den Europæiske Unions Tidende
               
               
                  C 324/5
               
            
         KOMMISSIONENS AFGØRELSE
         af 11. august 2021
         om nedsættelse af Kommissionens Ekspertgruppe for Statistik over Plastemballageaffald
         (2021/C 324/05)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, og
         ud fra følgende betragtninger:
         
                     (1)
                  
                  
                     I henhold til artikel 338 i traktaten om Den Europæiske Unions funktionsmåde skal Europa-Parlamentet og Rådet vedtage foranstaltninger til udarbejdelse af statistikker, hvor det er nødvendigt for, at Unionen kan udøve sin virksomhed.
                  
               
                     (2)
                  
                  
                     I henhold til artikel 13 i Rådets forordning (EU, Euratom) 2021/770 (1) skal Kommissionen nedsætte en formel ekspertgruppe bestående af repræsentanter for alle medlemsstaterne og med en repræsentant for Kommissionen som formand, som har til opgave at rådgive Kommissionen og at fremsætte sine synspunkter vedrørende sammenligneligheden, pålideligheden og fuldstændigheden af statistik over produceret og genanvendt plastemballageaffald, rådgive Kommissionen om udarbejdelsen af foranstaltninger for at gøre dataene mere sammenlignelige og pålidelige samt afgive årlige udtalelser om, hvorvidt de data om plastemballageaffald, som medlemsstaterne fremsender med henblik på egne indtægter baseret på ikkegenanvendt plastemballageaffald, er hensigtsmæssige.
                  
               
                     (3)
                  
                  
                     Det er således nødvendigt at nedsætte en ekspertgruppe vedrørende statistik over plastemballageaffald (»SPPW-ekspertgruppen«) og fastlægge dens opgaver, struktur og virkemåde i overensstemmelse med Kommissionens afgørelse C(2016) 3301 om horisontale regler for oprettelse og drift af Kommissionens ekspertgrupper.
                  
               
                     (4)
                  
                  
                     SPPW-ekspertgruppen bør hvert år afgive en udtalelse om, hvorvidt de data om plastemballageaffald, som medlemsstaterne årligt fremsender til EU til brug i ordningen for egne indtægter, er hensigtsmæssige.
                  
               
                     (5)
                  
                  
                     SPPW-ekspertgruppen bør bestå af eksperter i statistik over plastemballageaffald fra samtlige medlemsstater.
                  
               
                     (6)
                  
                  
                     Der bør fastsættes regler for SPPW-ekspertgruppens medlemmers videregivelse af oplysninger.
                  
               
                     (7)
                  
                  
                     Personoplysninger bør behandles i overensstemmelse med Europa-Parlamentets og Rådets forordning (EU) 2018/1725 (2) —
                  
               BESTEMT FØLGENDE:
         
            Artikel 1
            Genstand
            Kommissionens Ekspertgruppe vedrørende Statistik over Plastemballageaffald (»SPPW-ekspertgruppen«) nedsættes hermed.
         
         
            Artikel 2
            Opgaver
            SPPW-ekspertgruppen har følgende opgaver:
            
                        a)
                     
                     
                        at rådgive Kommissionen og at fremsætte sine synspunkter vedrørende sammenligneligheden, pålideligheden og fuldstændigheden af statistik over produceret og genanvendt plastemballageaffald
                     
                  
                        b)
                     
                     
                        at rådgive Kommissionen om udarbejdelsen af foranstaltninger for at gøre dataene mere sammenlignelige og pålidelige
                     
                  
                        c)
                     
                     
                        at foretage en årlig gennemgang af data, der er indberettet i overensstemmelse med artikel 5, stk. 5, i forordning (EU, Euratom) 2021/770
                     
                  
                        d)
                     
                     
                        afgive årlige udtalelser om, hvorvidt de data om plastemballageaffald, som medlemsstaterne fremsender med henblik på egne indtægter baseret på ikkegenanvendt plastemballageaffald, er hensigtsmæssige
                     
                  
                        e)
                     
                     
                        at behandle spørgsmål vedrørende gennemførelsen af forordning (EU) 2021/770
                     
                  
                        f)
                     
                     
                        at bistå Kommissionen i forbindelse med udarbejdelsen af lovgivningsmæssige forslag og politiske initiativer til harmonisering af statistik over plastemballageaffald
                     
                  
                        g)
                     
                     
                        at bistå Kommissionen i forbindelse med den tidlige fase af udarbejdelsen af gennemførelsesretsakter, der skal vedtages i henhold til forordning (EU, Euratom) 2021/770, inden forelæggelse for udvalget i overensstemmelse med Europa-Parlamentets og Rådets forordning (EU) nr. 182/2011
                     
                  
                        h)
                     
                     
                        at fremme udveksling af erfaringer og god praksis inden for området statistik over plastemballageaffald
                     
                  
                        i)
                     
                     
                        at rådgive Kommissionen om spørgsmål i forbindelse med revisionspolitikken for statistik over plastemballageaffald.
                     
                  
         
            Artikel 3
            Høring
            Kommissionen kan rådføre sig med SPPW-ekspertgruppen om alle spørgsmål vedrørende data om plastemballageaffald.
         
         
            Artikel 4
            Medlemmer
            
               1)   Medlemmerne er medlemsstaternes myndigheder med ansvar for indberetning af data i henhold til artikel 12 i Europa-Parlamentets og Rådets direktiv 94/62/EF (3).
            
            
               2)   Medlemsstaterne udpeger selv deres repræsentanter og sikrer, at deres repræsentanter bidrager med et højt ekspertiseniveau i udarbejdelse af statistik over plastemballageaffald.
            
         
         
            Artikel 5
            Formand
            Formandskabet for SPPW-ekspertgruppen varetages af en repræsentant for Kommissionen (Eurostat).
         
         
            Artikel 6
            Virkemåde
            
               1)   SPPW-ekspertgruppen handler på Kommissionens (Eurostats) opfordring i overensstemmelse med Kommissionens horisontale regler for ekspertgrupper (4) (»de horisontale regler«) (5).
            
            
               2)   Gruppens møder afholdes principielt i Kommissionens lokaler.
            
            
               3)   Sekretæropgaverne varetages af Kommissionen (Eurostat).
            
            
               4)   Tjenestemænd fra Kommissionens andre tjenestegrene, som har en interesse i gruppens og undergruppernes møder, kan deltage i disse.
            
            
               5)   Gruppen kan efter aftale med Kommissionen (Eurostat) og ved simpelt flertal blandt sine medlemmer beslutte at give offentligheden adgang til sine drøftelser.
            
            
               6)   Referater af drøftelserne af hvert punkt på dagsordenen og af SPPW-ekspertgruppens udtalelser skal være meningsfulde og fuldstændige. Referaterne udarbejdes af sekretariatet under formandens ansvar.
            
            
               7)   SPPW-ekspertgruppen vedtager om muligt sine udtalelser, henstillinger og rapporter ved konsensus.
            
            
               8)   Ved afstemninger træffer medlemmerne beslutning med simpelt flertal. De medlemmer, som har stemt imod, eller som har undladt at stemme, har ret til at få knyttet et dokument, der sammenfatter begrundelserne for deres holdning, som bilag til udtalelser, anbefalinger og rapporter.
            
         
         
            Artikel 7
            Undergrupper
            Kommissionen (Eurostat) kan nedsætte undergrupper, som skal undersøge specifikke spørgsmål på grundlag af et mandat, som Kommissionen (Eurostat) formulerer. Undergrupperne skal fungere i overensstemmelse med de horisontale regler og aflægge rapport til gruppen. De opløses, når deres mandat er opfyldt.
         
         
            Artikel 8
            Indbudte eksperter
            Kommissionen (Eurostat) kan indbyde eksperter med særlig ekspertise inden for et emne på dagsordenen til at deltage i SPPW-ekspertgruppens eller undergruppernes arbejde på ad hoc-basis.
         
         
            Artikel 9
            Observatører
            
               1)   Organisationer eller andre offentlige instanser end medlemsstaternes myndigheder kan tildeles observatørstatus ved direkte indbydelse, jf. de horisontale regler.
            
            
               2)   Organisationer eller offentlige instanser, der er tildelt observatørstatus, udpeger selv deres repræsentanter.
            
            
               3)   Observatører og deres repræsentanter kan med formandens tilladelse deltage i drøftelserne i SPPW-ekspertgruppen og bidrage med ekspertise. De har dog ikke stemmeret og må ikke deltage i udformningen af SPPW-ekspertgruppens anbefalinger eller udtalelser.
            
         
         
            Artikel 10
            Forretningsorden
            På forslag fra og efter aftale med Kommissionen (Eurostat) fastsætter SPPW-ekspertgruppen selv sin forretningsorden med simpelt flertal på grundlag af standardforretningsordenen for ekspertgrupper, jf. de horisontale regler.
         
         
            Artikel 11
            Tavshedspligt og håndtering af klassificerede informationer
            
               1)   SPPW-ekspertgruppens medlemmer og deres repræsentanter samt de indbudte eksperter og observatører er pålagt tavshedspligt, som i medfør af traktaterne og gennemførelsesbestemmelserne hertil finder anvendelse på alle medlemmer af institutionerne og deres personale, samt omfattet af Kommissionens sikkerhedsforskrifter vedrørende beskyttelse af EU’s klassificerede informationer som fastsat i Kommissionens afgørelse (EU, Euratom) 2015/443 (6) og (EU, Euratom) 2015/444 (7). Hvis de tilsidesætter disse forpligtelser, kan Kommissionen træffe passende foranstaltninger.
            
            
               2)   SPPW-ekspertgruppens medlemmer og deres repræsentanter samt de indbudte eksperter og observatører skal respektere den statistiske fortrolighed, jf. forordning (EF) nr. 223/2009, særlig artikel 20 (beskyttelse af fortrolige data).
            
         
         
            Artikel 12
            Gennemsigtighed
            
               1)   SPPW-ekspertgruppen og dens undergrupper skal registreres i Kommissionens register over ekspertgrupper og lignende enheder (»registret over ekspertgrupper«). Betegnelserne på medlemsstaternes myndigheder og navnene på observatørerne offentliggøres i registret over ekspertgrupper.
            
            
               2)   Alle relevante dokumenter, herunder dagsordener, referater og deltagernes bidrag, stilles til rådighed efter møderne via et link fra registret over ekspertgrupper til et særligt websted. Adgangen til de særlige websteder må ikke være betinget af brugerregistrering eller underlagt andre begrænsninger. Dagsordenen offentliggøres i god tid før mødet efterfulgt af rettidig offentliggørelse af referater. Der må kun være mulighed for at undlade offentliggørelse i tilfælde, hvor det skønnes, at et dokuments udbredelse ville være til skade for beskyttelsen af en offentlig eller privat interesse, jf. artikel 4 i Europa-Parlamentets og Rådets forordning (EF) nr. 1049/2001 (8).
            
         
         
            Artikel 13
            Mødeudgifter
            
               1)   Der ydes ikke vederlag for det arbejde, der udføres af deltagerne i forbindelse med SPPW-ekspertgruppens og undergruppernes aktiviteter.
            
            
               2)   Deltagernes rejse- og opholdsudgifter i forbindelse med SPPW-ekspertgruppens og undergruppernes aktiviteter refunderes af Kommissionen i overensstemmelse med de gældende bestemmelser i Kommissionen og inden for rammerne af de disponible bevillinger, der er tildelt Kommissionens tjenestegrene som led i den årlige procedure for tildeling af ressourcer.
            
         
         
            Udfærdiget i Bruxelles, den 11. august 2021.
            
               
                  På Kommissionens vegne
               
               Paolo GENTILONI
               
                  Medlem af Kommissionen
               
            
         
         
            (1)  Rådets forordning (EU, Euratom) 2021/770 af 30. april 2021 om beregningen af egne indtægter baseret på ikkegenanvendt plastemballageaffald, om metoderne og proceduren for overdragelse af disse egne indtægter, om foranstaltningerne for at opfylde likviditetskrav og om visse aspekter af egne indtægter baseret på bruttonationalindkomst (EUT L 165 af 11.5.2021, s. 15).
         
            (2)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (3)  Europa-Parlamentet og Rådets direktiv 94/62/EF af 20. december 1994 om emballage og emballageaffald (EFT L 365 af 31.12.1994, s. 10).
         
            (4)  Kommissionens afgørelse C(2016) 3301 af 30. maj 2016 om fastlæggelse af horisontale regler om oprettelse af Kommissionens ekspertgrupper og deres funktion.
         
            (5)  Jf. artikel 13.1 i de horisontale regler.
         
            (6)  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41).
         
            (7)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU’s klassificerede informationer (EUT L 72 af 17.3.2015, s. 53).
         
            (8)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43). Undtagelserne har til formål at beskytte den offentlige sikkerhed, militære anliggender, internationale forbindelser, finanspolitik, valutapolitik eller økonomisk politik, privatlivets fred og den enkeltes integritet, forretningsmæssige interesser, retslige procedurer og juridisk rådgivning, inspektioner/undersøgelser/revision samt institutionens beslutningsproces.